Odin Landbakk

Odin Landbakk (født 31. mai 2002 i Kristiansund) er en norsk gitarist og sanger som vant Norske Talenter i 2015.

Han opptrådte første gang på TV som 11-åring i et innslag laget av NRK Møre og Romsdal og sendt på Dagsrevyen i 2013. Han vant Norske Talenter 2015 på TV2 som solist på elgitar med instrumentallåten «Strengedansen», som var skrevet av Frode Alnæs.

Landbakk ga ut sin første singel «Strengedansen» i november 2015 på plateselskapet Sony Music Norge, som ble vinnerlåta i Norske Talenter og gikk inn som nr. 8 på iTunes-lista. Deretter opptrådte han på blant annet TV2 Nyhetene, NRK Dagsrevyen, Senkveld, på Quizdan og på God Morgen Norge.

I 2019 ble debutalbumet Speilvendt gitt ut, i samarbeid med Claudia Scott som både var produsent og musiker.

I 2022 vant Odin Landbakk Union Bluescup under Notodden Bluesfestival og ble dermed Union Bluesband i 2023.

I 2023 vant gitarensemblet ved Universitetet i Agder der Odin studerer, den gjeveste prisen, the Grand Prize i the International Collegiate Guitar Ensemble Festival (ICGEF). Ensemblet mottok også prisen «Outstanding Arranger» for tolkningen av King Crimsons «21st Century Schizoid Man». I tillegg mottok Odin Landbakk solistpris i klassen for «Outstanding Soloists». 

Odins band, Great Tide, som ble dannet av studenter ved Universitetet i Agder i 2022, vant Uhøyrt finalen 2023 på Bryne.

Diskografi

Album 
 2019 Speilvendt

Singler 
 2021 Still Learning To Run
 2021 Leave It Behind
 2019 You should be gone by now
 2019 Nightbird
 2019 Olsen på strekk
 2015 Strengedansen

Utgivelser med Great Tide 
 2023 Shadow People (EP)
 2023 Brain Hurricane (singel)
 2023 Racoon Hands (singel)

Referanser

Eksterne lenker 
 
 Odin spiller på Rockheim Hall of Fame 2016. NRK 20.august 2016
 Slik blir du god på gitar; øving, øving, øving . Namdalsavisa 25.november 2016
 Debut fra ung norsk gitarist. Bluesnews 20. september 2019
 Odin Landbakk på Facebook
 Odin Landbakk på Spotify

Norske gitarister
Personer fra Kristiansund kommune